NORAKSTS

|  |  |
| --- | --- |
| 25.07.2024. | Nr.8/22 |

**ATĻAUJA SPĒĻU ZĀLES, TOTALIZATORA UN DERĪBU LIKMJU PIEŅEMŠANAS VIETAS ATVĒRŠANAI PĒTERA IELĀ 3, JELGAVĀ**

Jelgavas valstspilsētas pašvaldībā saņemts SIA “JOKER LTD” (reģistrācijas Nr.40003266078, juridiskā adrese: Katrīnas iela 12, Rīga, LV-1045) iesniegums ar lūgumu izsniegt atļauju atvērt spēļu zāli, totalizatora un derību likmju pieņemšanas vietu Pētera ielā 3, Jelgavā.

Nekustamais īpašums ar kadastra Nr.0900 001 0413 Pētera ielā 3, Jelgavā, reģistrēts Zemgales rajona tiesas Jelgavas pilsētas zemesgrāmatas nodalījuma Nr.3643 uz SIA “MARIV” (reģistrācijas Nr.40003465801) vārda.

Starp SIA “JOKER LTD” un SIA “MARIV” 2024. gada 18. jūnijā noslēgts nodomu protokols par telpu ar kopējo platību 134,8 m² Pētera ielā 3, Jelgavā, nomas līguma noslēgšanu spēļu zāles, bāra, totalizatora likmju vietas ierīkošanai.

Finanšu ministrijas Izložu un azartspēļu uzraudzības inspekcija SIA “JOKER LTD” 2024. gada 8. janvārī izsniegusi licenci Nr. A-64 azartspēļu organizēšanai (pārreģistrācija līdz 2025. gada 23. janvārim) uz nenoteiktu laiku.

Izvērtējot vietas atbilstību Azartspēļu un izložu likuma 41.panta otrajā daļā noteiktajiem ierobežojumiem, konstatēts, ka uz nekustamo īpašumu Pētera ielā 3, Jelgavā nav attiecināmi likuma 41.panta otrajā daļā noteiktie ierobežojumi un spēļu zāles atvēršana konkrētajā vietā nerada būtisku valsts un Jelgavas valstspilsētas pašvaldības administratīvās teritorijas iedzīvotāju interešu aizskārumu.

Ņemot vērā minēto un saskaņā ar Pašvaldību likuma 10.panta pirmās daļas 18.punktu un Azartspēļu un izložu likuma 42.panta pirmo, trešo un piekto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Atļaut SIA “JOKER LTD” (reģistrācijas Nr.40003264397, juridiskā adrese: Katrīnas iela 12, Rīga, LV-1045) atvērt spēļu zāli, totalizatora un derību likmju pieņemšanas vietu un organizēt attiecīgās azartspēles Pētera ielā 3, Jelgavā.

Jelgavas valstspilsētas pašvaldības domes lēmumu viena mēneša laikā var pārsūdzēt Administratīvās rajona tiesas Jelgavas tiesu namā (Atmodas ielā 19, Jelgavā, LV-3007).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 25. jūlijā